હવે સ્થિતિ વધુ બગડી છે. વરસાદ પૂરતો પડવાનો શરૂ થયો નથી, ડેમમાં પણ પાણીની આવક વધી નથી એ સ્થિતિમાં નવસારીના દુધિયાતળાવમાં શહેરીજનોને માત્ર 6 દિવસ જ પાણી આપી શકાય એટલું પાણી બાકી રહેતા મુશ્કેલીમાં વધારો થયો છે. આ બાબતને ધ્યાને લઈ પાણીની સમસ્યા ‘અત્યંત’ વિકટ ન બને (વિકટ તો છે જ) તે ધ્યાને લઈને નવસારી નગરપાલિકાએ શહેરીજનોને અપાતા પાણીના જથ્થામાં વધુ ‘કાપ’ મુકવાનો આજે ગુરૂવારે નિર્ણય લીધો હતો. હાલ ત્રણ દિવસ જ એક ટાઈમ પાણી અપાય છે. તેની જગ્યાએ શુક્રવારથી અઠવાડિયાના તમામ 7 દિવસ બે ટાઈમની જગ્યાએ માત્ર એક જ ટાઈમ પાણી આપવાનો નિર્ણય લીધો છે.